stanford-oval/wikipedia huggingface dataset:
נשים אוהבות

| --- | --- |

כרזת הסרט באנגלית
 מבוסס על:  ספר בשם זה של דייוויד הרברט לורנס
 בימוי:  קן ראסל
 הופק בידי:  לארי קרמר, מרטין רוזן
 תסריט:  לארי קרמר
 עריכה:  מישל ברדסל
 שחקנים ראשיים:  אלן בייטס, אוליבר ריד, גלנדה ג'קסון, ג'ני לינדן, אלינור ברון
 מוזיקה:  ז'ורז' דלרו
 צילום:  בילי ויליאמס 
 מדינה:  הממלכה המאוחדת 
 חברת הפקה:  Brandywine Productions 
 חברה מפיצה:  יונייטד ארטיסטס
 הקרנת בכורה:  ספטמבר 1969
 משך הקרנה:  131
 שפת הסרט:  אנגלית
 סוגה:  סרט רומנטי, סרט מבוסס יצירה ספרותית, סרט להט"בי, סרט דרמה 
 תקציב:  1,600,000$
 הכנסות:  1,200,000$ (ארצות הברית וקנדה בלבד)
 פרסים:  פרס אוסקר לשחקנית הטובה ביותר (גלנדה ג'קסון)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
נשים אוהבות (באנגלית: Women in Love) הוא סרט קולנוע המבוסס על ספר בשם זהה של דייוויד הרברט לורנס, שבוים על ידי קן ראסל, ויצא לאקרנים בספטמבר 1969.
הסרט היה מועמד לאוסקר, וגלנדה ג'קסון זכתה על משחקה בו בפרס האוסקר לשחקנית הטובה ביותר.
הסרט עוסק במרובע אוהבים המתרחש באנגליה שלאחר מלחמת העולם הראשונה. את התפקידים הגבריים הראשיים שיחקו הכוכבים העולים של הקולנוע הבריטי אלן בייטס ואוליבר ריד. לצד ג'קסון גילמה ג'ני לינדן את הצלע הנשית הרביעית.
בצד תשבחות הביקורת לסרט ולאיכות המשחק של כוכביו, עורר הסרט מחלוקת ותשומת לב ציבורית רבה בשל קטעי העירום שבו ובמיוחד אלו הגבריים.
הערות שוליים

↑  וינסנט קנבי, "Women in Love", הניו יורק טיימס, 26.03.1970
| --- | --- |
בקרת זהויות :  BnF: cb16460781p (data)  GND: 4574638-2  VIAF: 231646431   WorldCat (עם VIAF): 231646431
משרד האוצר (הודו)

| --- | --- |


 מידע כללי
 מדינה:  הודו הודו
 תחום שיפוט:  הודו 
 תאריך הקמה:  2 בספטמבר 1946
 שר:  נירמלה סיטרמן
 מטה מרכזי:  בניין הסקרטריאט 
 finmin.nic.in
 
משרד האוצר (בהינדי: वित्त मंत्रालय; באנגלית: Ministry of Finance) הוא משרד ממשלתי הודי הממונה על ניהול כלכלת הודו.
היסטוריה

משרד האוצר של הודו השתלשל ממשרד האוצר של הודו הבריטית, שנוצר בצורתו הראשונית כמחלקת האוצר של חברת הודו המזרחית הבריטית ב-1810. המחלקה הוקמה על ידי פיצול המחלקה הציבורית למחלקת האוצר וניהול החברה המאוחד, ואדם אחד המשיך לעמוד בראש שני המחלקות עד 1816. העומס במחלקות גרם להקמת מזכירויות (secretaries, המונח האנגלי המקביל למשרד) לשני המחלקות ב-1843. באותה שנה פוצלה ממשלת הודו ממשלת בנגל, דבר שהוביל להעברת מחלקת ההכנסות למשרד הפנים.
לאחר המרד ההודי הגדול פורקה חברת הודו המזרחית הבריטית, וסמכויותיה הועבר ב-1858 ישירות לידי הממלכה המאוחדת והראג' הבריטי. ב-1860 הועברו כל הנושאים הקשורים לסחר הועברו לאחריות המחלקה. ב-1905 הוקמו משרדי הסחר והתעשייה, וסמכויות המשרד בנושאים אלו הועברה אליהם. ב-1907 הועברו סמכויות נוספות לידי ממשלות המחוזות והוגברה הפדרליזציה של הודו הבריטית, אך מעמד המשרד הפך לחשוב יותר בייעוץ למושל הודו.
ב-1919 אורגן המשרד בשבע מחלקות משנה: כלכלי כללי, הכנסות, כסף ובנקאות, משכורות, חשבונות ציבוריים, כלכלה צבאית וחשבונות צבאיים. בנוסף, נקבע כי החלטות בולטות צריכות את אישור המשרד לענייני הודו.
ב-1945 הורחבו שבעה מחלקות המשרד לתשע, הכנסות, רכבות, ביטחון, תקשורת, הוצאות כלליות, מוסדות ציבוריים, תקציב, מימון ותכנון.
עם הקמת ממשלת המעבר ההודית ב-1946 הועמד לראשונה שר הודי בראשות המחלקה. ליקאת עלי ח'אן מהליגה המוסלמית מונה לשר האוצר בממשלת המעבר, אך עם הקמת פקיסטן ב-14 באוגוסט 1947 עבר לשמש כראש ממשלת פקיסטן. בממשלת הודו שבראשות ג'ווהרלל נהרו, שהוקמה באופן רשמי למחרת היום ב-15 באוגוסט 1947, מונה ק. ר. שנמוקהאם צ'אטי לשר האוצר הראשון של הודו.
לאחר עצמאות הודו אורגן המשרד בשלושה אגפים עיקרים: הוצאות, עניינים כלכליים, והכנסות. ב-1979 הפך אגף ההכנסות לאגף ההכנסות והבטחת הכנסה והוקם אגף בנקאות. בראש כל אחד מהאגפים הועמד מזכיר הכפוף לממשלה. במרץ 1985 אוחד אגף הבנקאות עם האגף לעניינים כלכליים.
סמכויות

משרד האוצר אחראי על ניהול מכסים, מוסדות פיננסים ממשלתיים והתקציב ההודי. שר האוצר מציג את התקציב בפני הפרלמנט ההודי מדי שנה.
הערות שוליים

↑  History of Ministry of Finance (With Structural Diagram), Tasneem
↑  List of Finance Ministers of India from 1947 to 2022, unacademy
↑  Modi cabinet reshuffle: Piyush Goyal made acting finance Ministerter, ThePrint, ‏14 במאי 2018
↑  India Today Web Desk, Piyush Goyal made temporary finance minister days before Interim Budget, India Today, ‏23 בינואר 2019
| --- | --- |
בקרת זהויות :  CiNii: DA11622261  ISNI: 0000 0001 0659 3546  LCCN: n50052982  VIAF: 128430972   WorldCat (עם VIAF): 128430972
משפט קנטור-שרדר-ברנשטיין

משפט קנטור-שרדר-ברנשטיין בתורת הקבוצות אומר שאם קיימת פונקציה חד-חד-ערכית מקבוצה  A לקבוצה  B, וקיימת פונקציה חד-חד-ערכית מהקבוצה  B לקבוצה  A, אז קיימת פונקציה שהיא גם חד-חד-ערכית וגם על מהקבוצה  A לקבוצה  B, כלומר שתי הקבוצות שקולות – עוצמתן זהה. המשפט נקרא על שם גאורג קנטור, ארנסט שרדר ופליקס ברנשטיין.
בכתיב עוצמות ניתן לנסח את המשפט כך: אם  |A|\leq |B| וגם  |B|\leq |A| אז  |A|=|B|. המשפט מכונה גם "למת הסנדוויץ'" (משום שהוא מסיק מאי-השוויונות  |A|\leq |B|\leq |A| את שוויון העוצמות).
חשיבותו הרבה של המשפט היא בכך שהוא מראה שהיחס " |A|\leq |B| אם יש פונקציה חד-חד-ערכית מ- A ל- B" הוא יחס יחס אנטי-סימטרי. ברור שהיחס הזה טרנזיטיבי, ואם כך הוא מהווה יחס סדר חלש. כדי להוכיח שהיחס הוא יחס סדר מלא, כלומר שלכל שתי עוצמות  a,b מתקיים  a\leq b או  b\leq a, דרושה אקסיומת הבחירה.
הוכחות של המשפט

נניח ש- f היא פונקציה חד-חד-ערכית מ- A ל- B, וש- g היא פונקציה חד-חד-ערכית מ- B ל- A. 
נציג כמה הוכחות של המשפט, המבוססות כולן, בדרכים שונות, על חלוקה של אחת הקבוצות לשני חלקים ושימוש ב- f עבור אחד מהחלקים וב- g עבור השני כדי להגדיר את הבייקציה בין הקבוצות.
הוכחות של המשפט > הוכחה באמצעות סיווג של האיברים

נוכיח את המשפט על ידי בניית פונקציה חד-חד-ערכית ועל  h מ־ A ל־ B.
נניח, ללא הגבלת הכלליות שהקבוצות  A ו- B זרות. נראה שקיימת התאמה חד-חד-ערכית ועל בין שתי הקבוצות. נבנה עבור כל איבר  a של הקבוצה  A, וכל איבר  b של הקבוצה  B, סדרת איברים מ- A ומ- B לסירוגין, כך שכל איבר מתקבל על ידי החלת הפונקציה החד-חד-ערכית המתאימה על האיבר שקודם לו:
נשים לב שניתן להמשיך את הסדרה ימינה ללא סוף, אך מאחר ש- f^{-1} ו- g^{-1} לא מוגדרות לכל איברי  B ו- A בהתאמה, לא בהכרח ניתן להמשיך את הסדרה שמאלה עד אינסוף. הסדרות יכולות להסתיים משמאל באיבר של  A, להסתיים משמאל באיבר של  B, או להיות אינסופיות (או מעגליות) לשני הכיוונים. נסווג את הסדרות כסדרות קצה- A, סדרות קצה- B או סדרות ללא קצה בהתאמה. מכיוון ש- f ו- g הן פונקציות חד-חד-ערכיות, לכל איבר בכל אחת מהקבוצות קיימת רק סדרה אחת כזו עד כדי זהות: אם איבר מופיע בשתי סדרות, כל האיברים מימינו ומשמאלו חייבים להיות זהים בשתיהן. הסדרות יוצרות חלוקה של האיחוד של  A ו- B. לכן מספיק לבנות פונקציה חד-חד-ערכית ועל מ- A ל- B בכל אחת מהסדרות בנפרד.
כעת, נבנה את הפונקציה החד-חד-ערכית ועל  h מ- A ל- B: עבור איברי  A ששייכים לסדרת קצה- A, נגדיר את  h(a) כ- f(a) (כלומר, נלך צעד אחד ימינה בסדרה המתאימה לאיבר). עבור איברי  A ששייכים לסדרת קצה- B, נגדיר את  h(a) כ- g^{-1}(a) (כלומר, נלך צעד אחד שמאלה בסדרה המתאימה לאיבר), ובאותו אופן נגדיר גם את  h עבור איברי  A ששייכים לסדרה ללא קצה. קל לראות שהפונקציה  h היא אכן חד-חד-ערכית ועל.
הוכחות של המשפט > בניה ישירה של ההתאמה

נחליף את הקבוצה  B בתמונה שלה  g(B)\subseteq A, שהיא ממילא שוות עוצמה ל- B משום ש- g חד-חד-ערכית.
כעת אפשר להניח ש- B\subseteq A ונתונה פונקציה חד-חד-ערכית  f:A\rightarrow B; עלינו לבנות פונקציה כזו שהיא חד-חד-ערכית ועל. נסמן ב- f^{n} את ההרכבה של  f על עצמה  n פעמים (כאשר  f^{0} היא פונקציית הזהות). נאמר שאיבר  x\in A הוא מסוג ראשון אם קיימים  a\in A\setminus B ו- n\geq 0 כך ש- x=f^{n}(a), ומסוג שני אחרת.
נגדיר פונקציה  h:A\rightarrow B באופן הבא:  h(x)=f(x) אם  x מסוג ראשון, ו- h(x)=x אחרת. כעת נוכיח כמה טענות קלות:
h מוגדרת לתוך  B. אכן, כל איבר של  A\setminus B הוא מסוג ראשון, ולכן  h(A)\subseteq f(A\setminus B)\cup B=B.
h חד-חד-ערכית. נניח ש- h(x)=h(y). אם  x,y שניהם מסוג ראשון הם שווים כי  f חד-חד-ערכית; ואם שניהם מסוג שני הם שווים לפי ההנחה. נניח, אם כך, ש- x מסוג ראשון ו- y מסוג שני. מכיוון ש- x מסוג ראשון אפשר לכתוב  x=f^{n}(a) עבור  a\in A\setminus B, ומכיוון ש- y מסוג שני,  y=h(y)=h(x)=f(x)=f^{n+1}(a), כלומר גם  y מסוג ראשון, בסתירה להנחה שהאברים מסוגים שונים.
h על: אם  b\in B הוא מסוג שני, אז הוא שווה לתמונת  h של עצמו; ואם הוא מסוג ראשון אז  b=f^{n}(a) ובהכרח  n>0, ולכן  b'=f^{n-1}(a) גם הוא מסוג ראשון, ואז  h(b')=f(b')=f^{n}(a)=b, כך ש- b בתמונת  h בכל מקרה.
הוכחות של המשפט > הוכחה באמצעות למת נקודת השבת

מסמנים ב- P(A) את קבוצת החזקה של  A.
נשתמש בלמה הבאה:
למה: תהי  F:P(A)\rightarrow P(A) פונקציה שומרת הכלה (כלומר, אם  X\subseteq Y אז  F(X)\subseteq F(Y)). אז יש לה נקודת שבת (כלומר קבוצה  C\subseteq A כך ש- F(C)=C).
כעת נבחר  F(X)=A\setminus g(B\setminus f(X)). ברור שהפונקציה הזו שומרת הכלה, ולפי הלמה יש לה נקודת שבת, שנסמן ב- C. מכיוון ש- g(B\setminus f(C))=A\setminus C, קיבלנו ש- |A\setminus C|=|g(B\setminus f(C))|=|B\setminus f(C)|, ולכן  |A|=|A\setminus C|+|C|=|B\setminus f(C)|+|f(C)|=|B|.
דוגמה לשימוש במשפט

נחשב את  |\{f\mid f\colon \mathbb {N} \to \mathbb {N} \}| (כלומר עוצמת קבוצת הפונקציות מהטבעיים לעצמם, שמסומנת גם  \mathbb {N} ^{\mathbb {N} }):
ראשית נשים לב שמתקיים  \{f|f:\mathbb {N} \to \{1,0\}\}\subset \{f|f:\mathbb {N} \to \mathbb {N} \}\subset \{f|f:\mathbb {N} \to \mathbb {R} \} כי כל פונקציה מהטבעיים לקבוצה  \{0,1\} היא בפרט פונקציה מהטבעיים לטבעיים, וכל פונקציה מהטבעיים לטבעיים היא בפרט פונקציה מהטבעיים לממשיים.
פונקציית הזהות היא תמיד חד-חד-ערכית, ולכן אם קבוצה מוכלת בקבוצה אחרת אז עוצמתה לא גדולה ממנה. מכאן:
|\{f\mid f\colon \mathbb {N} \to \{1,0\}\}|\leq |\{f\mid f\colon \mathbb {N} \to \mathbb {N} \}|\leq |\{f\mid f\colon \mathbb {N} \to \mathbb {R} \}|
לפי ההגדרה המוכללת לחזקה, האי שוויון הנ"ל שקול ל:
2^{\aleph _{0}}\leq \aleph _{0}^{\aleph _{0}}\leq \aleph ^{\aleph _{0}} (כאשר  \aleph _{0} היא אָלֶף אֶפֶס ו- \aleph  היא עוצמת הרצף)
אבל מתקיים  |2^{\aleph _{0}}|=\aleph  וכמו כן, על פי חוקי החזקות:  \aleph ^{\aleph _{0}}=(2^{\aleph _{0}})^{\aleph _{0}}=2^{\aleph _{0}\cdot \aleph _{0}}=2^{\aleph _{0}}=\aleph  (להוכחת השוויון  \aleph _{0}\cdot \aleph _{0}=\aleph _{0}, ראו כאן)
לכן  \aleph \leq \aleph _{0}^{\aleph _{0}}\leq \aleph , ועל פי משפט קנטור-שרדר ברנשטיין נקבל  \aleph _{0}^{\aleph _{0}}=\aleph , משמע קיבלנו  |\mathbb {N} ^{\mathbb {N} }|=\aleph .
ראו גם

פונקציית הזיווג של קנטור
| נושאים בתורת הקבוצות |
| --- | --- | --- |
| מושגי יסוד | תורת הקבוצות הנאיבית • תורת הקבוצות האקסיומטית • קבוצה • יחידון • הקבוצה הריקה • קבוצת החזקה |  |
| עוצמות | עוצמה • קבוצה בת מנייה • קבוצה שאינה בת מנייה • עוצמת הרצף |  |
| פעולות | איחוד • חיתוך • משלים • הפרש סימטרי • מכפלה קרטזית |  |
| אקסיומות | אקסיומת ההיקפיות • אקסיומת האיחוד • אקסיומת הקבוצה האינסופית • אקסיומת ההחלפה • אקסיומת קבוצת החזקה • אקסיומת היסוד • אקסיומת הבחירה • השערת הרצף |  |
| משפטים | האלכסון של קנטור • משפט קנטור-שרדר-ברנשטיין • הלמה של צורן • משפט הסדר הטוב |  |
| פונקציות | פונקציה • פונקציה חד-חד-ערכית • פונקציה על • פונקציה חד-חד-ערכית ועל • פונקציית הזיווג של קנטור |  |
| יחסים | יחס • יחס רפלקסיבי • יחס סימטרי • יחס אנטי-סימטרי • יחס טרנזיטיבי • יחס שקילות • יחס הופכי |  |
| סדר | סדר חלקי • סדר מלא • סדר טוב • טיפוס סדר • מספר סודר |  |
| שונות | הפרדוקס של ראסל |  |
נדז'דה ואסילבה

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  6 באוגוסט 1891 ניקופול, נסיכות בולגריה 
 מדינה:  בולגריה 
 מקצוע:  אחות 
 מידע חסידת אומות העולם
 פרסים והוקרה:  חסידת אומות העולם (18 בדצמבר 2001) 
 קישורים חיצוניים
 יד ושם:  נדז'דה ואסילבה
 
נָדֶזְ'דָה סְוֶויטוֹסְלָאבוֹבָה וָאסִילֶבָה (בבולגרית: Надежда Светославова Василева‏; 6 באוגוסט 1891, ניקופול, נסיכות בולגריה – ?) הייתה אחות וחסידת אומות העולם מבולגריה.
סיפור ההצלה

נאדז'דה וסילבה נולדה בעיר ניקופול אשר לגדות הדנובה. היא התייתמה בגיל צעיר וקיבלה סיוע ממשפחות מקרב הקהילה היהודית שבעיר. היא הוסמכה כאחות ובהמשך הועסקה בבית החולים בעיר לום. בראשית חודש מרץ 1943 ביצעו כוחות בולגריים בפיקודו של ירוסלב קאליצין אקציה ברחבי תראקיה המערבית, ועצרו 4,219 מיהודי החבל. בהמשך הועלו על רכבות משא והוסעו אל העיר לום.
המגורשים היו במצב גופני קשה, ונמנעו מהם מזון וטיפול רפואי. רבים מהם זעקו לעזרה וביקשו מזון ומים, בבולגרית, טורקית ולאדינו. למרות איומי השוטרים הבולגרים ניגשה ואסילבה לקבוצת מגורשים, והעניקה להם מים, מזון וטיפול בסיסי. לשוטרים שניגשו אליה ואיימו, אמרה: "אתם יכולים להרוג אותי, אבל לפני כן, תנו לי להשקות את האנשים המסכנים הללו".
יהודי תראקיה הועלו על ארבע מעבורות נהר לכיוון וינה, ממנה הובלו ברכבות לקטוביץ ומשם למלקיניה גורנה ועד למחנה ההשמדה טרבלינקה. כמה עשרות ניצלו מהשמדה.
ב-18 בדצמבר 2001 הוכרה נדז'דה ואסילבה כחסידת אומות העולם.
ואסילבה נפטרה ותאריך פטירתה אינו ידוע.[דרוש מקור]
הערות שוליים

↑  כנרי מוטי, סיפורם הטראגי של יהודי תראקיה, באתר GoTravel.
↑  נדז'דה ואסילבה, באתר יד ושם (באנגלית).
ננומטר

צילום מיקרוסקופ מנהור סורק המראה ננו-צינורית פחמן שרוחבה 1 ננומטר.
אורכים שונים ביחס להספקטרום האלקטרומגנטי. הננומטר הוא טווח הגדלים של אטומים עד מולקולות
ננומטר היא יחידת מידה של אורך ששווה למיליארדית המטר ומסומנת כ-nm, כלומר, מיליארד ננומטר (1,000,000,000 ננו) שווה למטר אחד.
יחידה זו נפוצה לתיאור גודלם של מבני אטומים (מולקולה וכיוצא בזה).
עם שכלול והתפתחות הכלים המאפשרים מחקר ופיתוח בממדי הננו, אוניברסיטאות שונות פותחות מרכזי מחקר ייעודים לננו (למשל באוניברסיטת בר-אילן ובאוניברסיטת תל אביב), וכן מגמות לימוד.
דוגמאות לעצמים בגודלי ננו

הקוטר של אטום הליום הוא כ-0.62 ננומטר (או 6.2 אנגסטרום כמקובל למדידת גדלים בסדרי גודל של אטומים).
הפוספוליפיד שמהווה מונומר בממברנת תא אנושי, רוחבו כ-2.5 ננומטר.
גודל ריבוזום הוא כ-20 ננומטר.
גודל נגיף ממוצע 30–50 ננומטר, אך יכול לנוע עד לכמה מאות ננומטר.
אורך הגל של האור הנראה הוא בערך בטווח 400–700 ננומטר.
לשם השוואה, עובי שערה 17,000–180,000 ננומטר.
הפוטוליתוגרפיה של שבבי מחשב הגיעה ל-3 ננומטר בתחילת 2023.
ראו גם

ננוטכנולוגיה
הערות שוליים

↑  https://nano.biu.ac.il/he
↑  https://nano.tau.ac.il/
↑  https://www.biu.ac.il/field-of-study/tracks/1583
↑  Steven Cooke, Helium atom, Radon Atom and water molecule sizes and concrete?, American Chemical Society, ‏25 בנובמבר 2015 (ארכיון)
↑  ד"ר גל חיימוביץ', רואים קרוב, רואים שקוף, במדור "מדע במבט-על" באתר של מכון דוידסון לחינוך מדעי, 2 במאי 2019
↑  חיים חביב, וירוסים, וירוסים ועוד וירוסים, במדור "שאל את המומחה" באתר של מכון דוידסון לחינוך מדעי, 24 בינואר 2015
↑  https://telem.openu.ac.il/courses/c20237/bacvir-ph.htm
↑  https://www.sciencenewsforstudents.org/blog/eureka-lab/measure-width-your-hair-laser-pointer
↑  יאן לנגרמן, סמסונג עוקפת את TSMC ומכריזה על תחילת ייצור השבבים ב-3nm, באתר גאדגטי, ‏2022-07-01
ננומאה

| --- | --- |

 מדינה:  טובאלו טובאלו
 בירת המחוז:  לולואה
 שטח:  640 קמ"ר
 אוכלוסייה:  ‏
  ‑ במחוז:  664 (2002)
 קואורדינטות:  5°40′59″S 176°07′39″E﻿ / ﻿5.68304°S 176.127515°E﻿ / -5.68304; 176.127515 
 אזור זמן:  UTC+12
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
בניית קאנו בננומאה
ננומאה (בטובאלואנית: Nanumea) הוא אטול השוכן בקצה הצפון-מערבי של מדינת האיים טובאלו. האטול משתרע על פני 640 ק"מ במרחק קצר מדרום לקו המשווה ומערבה מקו התאריך הבינלאומי ושטחו הוא 4 קמ"ר. אוכלוסייתו של ננומאה מנתה 664 תושבים בשנת 2002.
גאוגרפיה

ננומאה ממוקם בקצהו של מה שקרוי "המשולש הפולינזי", מדרום לאיי גילברט. ננומאה הוא אטול קלאסי, סדרה של איונים הניצבים על שונית אלמוגים ומקיפים לגונה. אורכו הכללי של האטול הוא 12 ק"מ, רוחבו הוא 2.5 ק"מ ושטח אדמתו הוא 4 קמ"ר. 2 קמ"ר משטח הלגונה יחד עם שני איונים מהווים שמורת טבע ימית.
רוב רובה של אוכלוסיית האטול מתגוררת בכפר באיון הגדול ביותר שבקצהו הצפון-מערבי.
היסטוריה

על פי המסורת המקומית, ראשוני התושבים בננומאה הגיעו מטונגה או מסמואה. האירופאים הראשונים שהגיעו לאטול היו ספרדים שגילו אותו בשנת 1781 וקראו לו סן אגוסטין (San Augustin).
במלחמת העולם השנייה בנו האמריקנים שדה תעופה באטול
הערות שוליים

1 2  Tuvalu: Atolls, Major Villages & Urban Areas - Statistics & Maps on  www.citypopulation.de
| --- | --- |
בקרת זהויות :  NLI: 987007567508505171  LCCN: n90679787  SUDOC: 152672648  VIAF: 137336357   WorldCat (עם VIAF): 137336357
משרד האוצר של רוסיה

| --- | --- |


 מידע כללי
 מדינה:  רוסיה 
 תחום שיפוט:  רוסיה 
 סוכנות אם:  ממשלת רוסיה 
 תאריך הקמה:  1802 כמשרד האוצר של האימפריה הרוסית
 סוכנות קודמת:  משרד האוצר 
 ממשלה:  ממשלת רוסיה
 שר:  אנטון סילואנוב
 תאריך כניסה:  27 בספטמבר 2011
 http://www.minfin.ru
 קואורדינטות:  55°45′19″N 37°37′35″E﻿ / ﻿55.755277777778°N 37.626388888889°E﻿ / 55.755277777778; 37.626388888889
 he
 
משרד האוצר הרוסי (ברוסית: Министерство финансов России; שמו בגרסה המקוצרת: Минфин России) הוא המשרד הממשלתי ברוסיה האחראי על המדיניות הפיננסית של רוסיה.
משרד האוצר הרוסי אחראי על הסוכנות הפדרלית לניהול רכוש המדינה, שירות המיסים הפדרלי, שירות המכס הפדרלי והשירות הפדרלי לשליטה באלכוהול.
בניין משרד האוצר הרוסי שוכן ברחוב אילינקה 9 במוסקבה.
היסטוריה

משרד ממשלתי ראשון לענייני כלכלה ברוסיה הוקם בשנת בתקופת פיוטר הגדול בשם קולגיית המסחר (Камер-коллегия) שעסקה באיסוף מטבעות והכנסות המדינה. בתקופת יקטרינה השנייה הוקמה המשלחת לענייני הכנסות המדינה של הסנאט הרוסי (Экспедиция о государственных доходах), שהפכה לאחר מכן למשרד האוצר של האימפריה הרוסית ב-8 בספטמבר 1802 והתקיימה עד לפרוץ מהפכת פברואר שהביאה לפירוק מוסדות השלטון הצארי בשנת 1917.
באוקטובר 1917 הוקם קומיסריון האוצר העממי (Наркомат финансов).
בשנת 1946 הקומיסריון הפך למשרד האוצר של ברית המועצות (Минфин СССР) שאיגד תחתיו את כל משרדי האוצר הרפובליקניים שהתקיימו ברוסיה הסובייטית, אוקראינה הסובייטית ושאר הרפובליקות הסובייטיות.
ב-11 בנובמבר 1991 בוריס ילצין חתם על צו נשיאותי להקמת משרד האוצר והכלכלה של הפדרציה הרוסית. ב-15 בנובמבר אותה שנה משרד האוצר הסובייטי פורק באופן רשמי.
ב-19 בפברואר 1993 משרד האוצר והכלכלה פוצל והתקיימו 2 משרדי ממשל: משרד האוצר ומשרד הכלכלה (שהפך לימים למשרד לפיתוח כלכלי).
שר האוצר המשפיע ביותר בתולדות המשרד הוא אלכסיי קודרין שכיהן בשנים 2000–2011 והוכר כשר האוצר הטוב ביותר באירופה לשנת 2010 על פי מגזין Euromoney.
ארגון ומבנה

משרד האוצר מורכב ממחלקות שונות האחראיות לניהול תקציב ולמדיניות בתחום המטבעות ובתחומי אחריות שונים בנוסף מכיל המשרד גם גופים פדרליים כדוגמת:
גוף האוצר הפדרלי של רוסיה (Федеральное казначейство)
שירות המיסים הפדרלי (Федеральная налоговая служба, ФНС России)
שירות המכס הפדרלי (Федеральная таможенная служба ,ФТС России)
השירות הפדרלי לשליטה באלכוהול (Федеральная служба по регулированию алкогольного рынка ,Росалкогольрегулирование)
גוזנאק (Гознак), המטבעה הממשלתית
הסוכנות הפדרלית לניהול רכוש המדינה
הקרן לאבנים ומתכות יקרות של הפדרציה הרוסית
שרי האוצר של הפדרציה הרוסית

שר האוצר של רוסיה הוא השר האחראי על משרד האוצר ומכהן במקביל גם כסגן ראש ממשלת רוסיה.
| שם | תפקיד | תקופת כהונה | הערות |
| --- | --- | --- | --- |
| בוריס פיודורוב | שר האוצר של הפדרציה הרוסית | יולי - דצמבר 1990 | שר האוצר הראשון של הפדרציה הרוסית |
| איגור לזארב |  | דצמבר 1990 - נובמבר 1991 |  |
| יגור גאידר |  | אפריל 1992 - מרץ 1993 |  |
| וסילי בּארצ'וק |  | פברואר - אפריל 1992 |  |
| בוריס פיודורוב |  | מרץ 1993 - ינואר 1994 | קדנציה שנייה |
| סרגיי דוּבּינין |  | ינואר - אוקטובר 1994 |  |
| אנדריי ואווילוב |  | אוקטובר - נובמבר 1994 |  |
| ולדימיר פאנסקוב |  | נובמבר 1994 - אוגוסט 1996 |  |
| אלכסנדר ליבשיץ |  | אוגוסט 1996 - מרץ 1997 |  |
| אנטולי צ'ובייס |  | מרץ - נובמבר 1997 |  |
| מיכאיל זדורנוב |  | נובמבר 1997 - מאי 1999 | בתקופתו פרץ משבר הרובל |
| מיכאיל קסיאנוב |  | מאי 1999 - מאי 2000 | מונה אחר כך לתפקיד ראש ממשלת רוסיה |
| אלכסיי קודרין |  | מאי 2000 - ספטמבר 2011 | בתקופתו התפתחה הצמיחה הכלכלית של המדינה |
| אנטון סילואנוב |  | ספטמבר 2011 - מכהן |  |
משרד האו"ם לענייני החלל החיצון

| --- | --- |

 מטה הארגון:  וינה, Vienna International Centre 
 מנכ"ל:  סימונטה די פיפו
 תקופת הפעילות:  13 בדצמבר 1958 – הווה (65 שנים) 
 www.unoosa.org
 
משרד האו"ם לענייני החלל החיצון ( באנגלית: The United Nations Office for Outer Space Affairs, בראשי תיבות: UNOOSA) הוא הגוף המרכז את פעילויות האומות המאוחדות לקידום חקר החלל למטרות שלום, שיתוף פעולה בינלאומי בנושאי חלל, ומרכז את פעילותה של הוועדה לשימוש בחלל למטרות שלום (COPUOS).
פעילויות עיקריות

משרד האו"ם לענייני החלל החיצון הוא הגוף המרכזי של האו"ם העוסק במגוון נושאי החלל החיצון, ובהם יישומי חלל לפתרון בעיות סביבתיות על כדור הארץ, סיוע למדינות מתפתחות, הגדלת המודעות לשימושי חלל למטרות שלום והשתדלות להקים משטרי ביטחון למניעת יישומי חלל צבאיים בעלי אופי התקפי. משרד האו"ם לענייני החלל החיצון יזם את הליך רישומם של לוויינים המקיפים את כדור הארץ, וכל המדינות המשגרות לוויינים מתבקשות להודיע על שיגורם מראש ולספק נתונים אודותיהם. מרבית המדינות נוהגות כך. בראש המשרד עומדת האסטרופיזיקאית המלזית מזלן עותמן.
הוועדה לשימוש בחלל למטרות שלום

ועדה זו הוקמה על פי החלטת העצרת הכללית של האו"ם בשנת 1959. כיום משולבת ועדה זו בפעילויות משרד האו"ם לענייני החלל החיצון. 67 מדינות חברות בוועדה זו כיום. ועדה זו עוסקת בהיבטים שונים של הפעילות האנושית בחלל למטרות שלום, ולה שתי ועדות משנה:
הוועדה המדעית והטכנית
הוועדה המשפטית
מדי שנה בפברואר מתכנסות הוועדות לשם קבלת דו"חות על פעילות השנה הקודמת ולשם דיון על הצעות החלטה ופעילויות לשנה העוקבת.
כנסים של האו"ם בנושאי חלל

מעת לעת מקיים המשרד אירועים בינלאומיים במקומות שונים, הכוללים התכנסות של אנשי מדע וחברה, לשם דיון בסוגיות העומדות על הפרק, כגון שיפור איכות החיים של תושבי כדור הארץ באמצעות חקר החלל, סיוע למדינות מתפתחות, ניסיון להגיע להסכמות בדבר שימושים צבאיים של החלל ונושאים נוספים. הכנס הגדול ביותר שמאורגן על ידי האו"ם בתחום החלל קרוי UNISPACE, והוא נערך בווינה. עד כה התקיימו שלושה כינוסים במסגרת זו, ובהם נטלו חלק נציגי סוכנויות החלל מרוב המדינות החברות באו"ם.
דו"חות של האו"ם בנושאי חלל

משרד האו"ם לענייני החלל החיצון מפרסם מאמרים, מחקרים, דו"חות ומסמכי מדיניות בתחומים שונים הקשורים לחקר החלל. ניתן להוריד את פרסומי המשרד מאתר האינטרנט שלו. בין היתר ניתן למצוא את אמנות האו"ם הקשורות לתחום החלל, ובראשם אמנת היסוד המסדירה את פעילות האדם בחלל - אמנת החלל החיצון משנת 1967.
ניקיטה מורגונוב

| --- | --- |

 לידה:  29 ביוני 1975 (בן 49) נובוקוזנצק, ברה"מ 
 עמדה:  פאוור פורוורד 
 גובה:  2.11 מטרים
 מספר:  29 
 
ניקיטה ליאונידוביץ' מורגונוב (בקירילית: Никита Леонидович Моргунов; נולד ב-29 ביוני 1975 בנובוקוזנצק, ברית המועצות) הוא כדורסלן רוסי המשחק בנבחרת רוסיה בעמדות הפאוור פורוורד והסנטר. גובהו 2.11 סנטימטרים.
קריירה

בעבר שיחק מורגונוב בצסק"א מוסקבה (1995-97, 2000-02), אטלטאס קובנה (1997-99), אבטודור סראטוב (2002), דינמו מוסקבה (2002-03), מקדוניקוס (2003-04), דינמו מוסקבה האזורית (2004-07) וחימקי מוסקבה (2007-08). בנוסף לכך, מורגונוב היה חתום בקבוצת ה-NBA, פורטלנד טרייל בלייזרס במשך שלוש תקופות שונות (26 בינואר - 24 באפריל 1999; 7 באוקטובר 1999 - 14 באפריל 2000; 11 באוקטובר - 28 באוקטובר 2000) אך לא שיחק באף משחק רשמי ב-NBA באותן תקופות.
מורגונוב הוא גם חבר בסגל נבחרת רוסיה הבוגרת, עימה זכה במדליית הזהב ביורובאסקט 2007 ובמדליית הכסף במונדובאסקט 1998 ואף שיחק בקבוצה במשחקים האולימפיים 2000 ובאליפויות אירופה השונות ברציפות מאז  אליפות 1997.
ניקיטה מגלוב

| --- | --- |

 לידה:  8 בפברואר 1912 (יוליאני) סנקט פטרבורג, האימפריה הרוסית 
 פטירה:  26 בדצמבר 1992 (בגיל 80) ווה, שווייץ 
 מקום קבורה:  Cemetery of Clarens 
 מוקד פעילות:  שווייץ, האימפריה הרוסית, רוסיה 
 סוגה:  מוזיקה קלאסית 
 שפה מועדפת:  רוסית 
 כלי נגינה:  פסנתר 
 חברת תקליטים:  דקה רקורדס, פונטנה רקורדס, פיליפס רקורדס, Philips Classics Records 
 פרופיל ב-IMDb
 
ניקיטה מַגַלוב (ברוסית: Никита Магалов; 8 בפברואר 1912 (יוליאני) –  26 בדצמבר 1992) היה פסנתרן גאורגי-רוסי.
ביוגרפיה

מגלוב נולד למשפחה (במקור מַרַ'לישווילי) מן האצולה הגאורגית בסנקט פטרבורג. בעקבות מהפכת אוקטובר, נמלט ב-1918 עם משפחתו לפינלנד, ואחר כך לפריז, שם היה לתלמיד של המלחין והמורה הצרפתי איזידור פיליפ. הוא התרועע בין השאר עם מלחינים בעלי שם כמו סרגיי פרוקופייב ומוריס ראוול.
הוא נודע במיוחד בזכות ביצועיו ליצירות שופן, והיה לפסנתרן הראשון שהקליט את הרפטואר השלם של היוצר. כמו כן מוכר בזכות ביצועים ליצירות שומאן, בטהובן, פרוקופייב ומלחינים נוספים.
מגלוב נישא לאיריין, בתו של הכנר היהודי-הונגרי יוזף סיגטי ולזוג נולדה בת אחת, וונדה. ב-1939 נמלט הזוג מאימת מלחמת העולם השנייה לשווייץ, שם התגורר מגלוב עד מותו. בגיל 80, נפטר בשווייץ לאחר מחלה ממושכת, בתאריך 26 בדצמבר 1992.
נמל שארקו

ערך זה עוסק באי בארץ פאלמר שבאנטארקטיקה. אם התכוונתם למשמעות אחרת, ראו .
| --- | --- |

 מידע כללי
 על שם:  ז'אן-מרטן שארקו 
 סוג:  מפרץ 
 מידע נוסף
 קואורדינטות:  65°04′00″S 64°00′00″W﻿ / ﻿65.0667°S 64°W﻿ / -65.0667; -64
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנמל שארקו(למפת חצי האי האנטארקטי רגילה) בסיס חנרל ברנרדו אוהיגינס ריקלמהנמל שארקו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינמל שארקו(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינמל שארקו
 
נמל שארקו או שארקו פורט (באנגלית: Port Charcot) הוא מפרץ בחוף הצפוני של האי בות', בארכיפלג וילהלם, בארץ גרהאם שבאנטארקטיקה.
רוחב פתחו של המפרץ – 3 קילומטרים.